Villu Tamme

Villu Tamme (sündinud 2. novembril 1963) on ansambli J.M.K.E. solist, kitarrist ja ristsõnakoostaja. 

Värvika punkmuusikuna Eesti taasiseseisvumise eelsel ärkamisajal ja alates 1986. aastast punkrokki viljelenud ansambli J.M.K.E. solistina hakati teda hüüdma punkar Villuks. Teda on nimetatud ka eesti pungi isaksSiim Nestor. Villu Tamme: „Mul ei tule enam lugude kirjutamine hästi välja“ Eesti Ekspress, 13.09.2024. ja üheks olulisemaks pungilüürikuksVillu Tamme eksklusiivsetel tekstidel Improteatri Impeerium koduleht. Vaadatud 22.11.2024..

Elukäik
Ta on lõpetanud 1981. aastal Tallinna 42. Keskkooli.21. lend - 1981 Kadrioru Saksa Gümnaasium

Peaaegu kogu elu Tallinnas Kadriorus elanud Villu Tamme hakkas kolmeaastaselt lugema ja õppis 15-aastaselt kitarri mängima.Vikerraadio saade "Heli nälg. Villu Tamme" Vikerraadio koduleht, 27.03.2022.

Tamme on koostanud mitmele väljaandele ristsõnu.

Poliitiline tegevus
Villu Tamme kuulub alates septembrist 2006 erakonda Eestimaa Rohelised.Villu Tamme e-Äriregistris. Vaadatud 22.11.2024. 

2007. aastal kandideeris ta selle erakonna nimekirjas Riigikokku. Ta said valimisringkonnas nr 2 (Kesklinna linnaosa, Lasnamäe linnaosa ja Pirita linnaosa) 1968 häält, kuid ei osutunud valituks.http://www.vvk.ee/varasemad/?v=r07/

Villu Tamme ansamblid
 J.M.K.E.
 Velikije Luki

 Tunnustus 
 1995 Eesti Teatri Agentuuri näidendivõistluse II preemia ("Haned võlgu")
 2014 Valgetähe V klassi teenetemärk

 Muud austusavaldused 
 Tema järgi on nimetatud tuntuim Eesti iirisesort, 1980. aastate lõpus Heino ja Laine Lepiku aretatud madalamat kasvu hele sirelililla iiris "Punkar Villu".Urmas Laansoo. "Iiris – Kreeka vikerkaarejumalanna taim" Eesti Päevaleht, 21.06.2011.
 Muusikaajakirjanik Timo Forss on kirjutanud Villu Tammest soome lastele mõeldud aimeraamatus "Mitä on punk?" (2018; “Mis on punk?”). Raamatust võib teada saada, et Villu punkis juba siis, kui Eestis valitses veel Nõukogude võim ja punkarid olid oma julgete väljaütlemistega põlu all. Vaka all ei hoita sedagi, et Tamme suunati omapärase riietumisstiili, juuste värvimise ja Vene armeest kõrvale hoidmise pärast vaimuhaiglasse.Villu Tamme kirjutati Soomes raamatusse Kroonika/Delfi, 28.12.2018.
 Eesti Tervisemuuseumi eksponaatide hulka kuulub punkar Villu Tamme pintsak. Väidetavalt olevat see jõudnud muuseumi Tallinna Psühhoneuroloogiahaiglast.Punkar Villu Tamme pintsak Muuseumikaart.ee. Vaadatud 22.11.2024.
 Improteater Impeerium tõi 2024. aasta novembris lavale Villu Tamme värsketel algupärastel näidenditekstidel põhineva lavastuse "Improkomöödia ehk Mis juhtub, kui algus on olemas, aga puudub lõpp". Seda mängiti Tartus ja Tallinnas.Lavale jõuab Villu ilus uni: punklegend Villu Tamme hakkas näidendit kirjutama Postimees.ee, 19.09.2024.Villu Tamme eksklusiivsetel tekstidel Improteatri Impeerium koduleht. Vaadatud 22.11.2024.

 Isiklikku 
Talle ei meeldi esitada lugu "Väike õllesõber" ja aeg-ajalt ka "Tere perestroika".

Viited

 Välislingid 

 Tutvustus valimiskomisjoni lehel

 Priit Liiviste. Villu Tamme: roheline teema inimesi enam ei huvita Postimees, 16. jaanuar 2009
  Vikerraadio koduleht, 27. märts 2022

Kategooria:Eesti muusikud
Kategooria:J.M.K.E.
Kategooria:Velikije Luki (ansambel)
Kategooria:Valgetähe V klassi teenetemärgi kavalerid
Kategooria:Sündinud 1963